Ludviķa iela (Liepāja)
Šis raksts ir par ielu Liepājā. Par citām jēdziena Ludviķa iela nozīmēm skatīt nozīmju atdalīšanas lapu. Ludviķa iela ir iela Liepājā, Vecliepājas apkaimē. Ludviķa iela sākas krustojumā ar Lielo ielu un Kungu ielu, bet beidzas krustojumā ar Toma ielu. Ielas garums ir aptuveni 387 metri, un to pilnībā sedz asfalts. Ielas apbūve pārsvarā sastāv no pirmskara mūra un koka ēkām. Ludviķa ielā 15 atrodas SIA Liepājas Enerģija galvenais birojs.